**Spectral**

*Erw Magdo*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Raze de soare-mi pătrund prin pleoape,

Spectrul de culori mă mângâie pe gene.

Văd și simt lumini din aproape-n aproape.

Metamorfoze adaptate la cauze exogene.

Mâine, poimâine, nu-s viitor, ci un vis

Încă pe drum, cu energie din bucurie,

Ce doar cu recunoștință se lasă promis,

Când privirile noastre dezvăluie mărinimie.

Degete îți trec pe frunte și încerc să te-nțeleg.

Văd tot ce-a fost, însă ce-a fost, s-a dus deja.

Trecut petrecut. Doar în prezent poți fi întreg.

Cu blândețe și justețe, totul se va rearanja.